cyanic-selkie/wikianc huggingface dataset:
ועידת טרנטו
השלכות הוועידה
אחת מאותן ההשלכות הייתה הדגשת הרגש כמאפיין של אדיקות קתולית. האמוציונליות הרבה באה לידי ביטוי באופנים שונים, וביניהם בציורי קיר שצוירו על כנסיות, בהן הדמויות בוכות בכי עז, נעות במחוות מוגזמות ומסתכלות לעבר הרקיע במבט דרמטי, וביצירות ספרותיות בעלות אופי דרמטי, שמטרתן הייתה לעורר את הקורא הקתולי לסבול את סבלותיו של ישוע ושל הקדושים. הרגש העז הוביל גם לפריחתה של מיסטיקה נוצרית, שהתפתחה דווקא בשל הדוגמות שקבעה ועידת טרנטו. חלקים מאותן הדוגמות תאמו עקרונות מיסטיים: חופש הרצון, יכולת האדם להביא לגאולתו והתועלת הרוחנית ממעשי הצדקה, תאמו את אמונת המיסטיקנים ביכולתו של האדם לקרב את עצמו אל האל בהדרגה על ידי תרגולים רוחניים. זאת בניגוד לזרם הפרוטסטנטי, אשר קירב בין האדם לאל באמצעות ביטול ההיררכיה הכנסייתית, ולא באמצעות פרקטיקות. יתרה מזאת, האמוציונליות המועצמת הובילה גם להדגשת יסודות ופולחנים מהמסורת הנוצרית, שהזרם הפרוטסטנטי המעיט בחשיבותם, כמו פולחן הבתולה הקדושה שצבר תאוצה בשלהי המאה השש עשרה, פולחן המשפחה הקדושה, פולחן יוסף הקדוש, שבעבר נשמעו הלצות אודות דמותו, ועוד. מעבר לכך, הרגש העז בא לידי ביטוי בפאר שהכנסייה ניסתה להקנות לטקסי התפילה ולמבנה הכנסיות המרשים, בניסיון למשוך את קהל המאמינים ולעורר בהם יראה. זאת בניגוד לזרם הפרוטסטנטי, אשר התנער ממראה מרהיב בטקסיו ומעיטורי הכנסיות.
קישורים חיצוניים
http://www.ecatholic2000.com/cathopedia/vol15/volfifteen33.shtml (J. Waterworth) http://history.hanover.edu/texts/trent/trentall.html
נווד דיגיטלי
יעדים פופולריים
יעדים מסוימים פופולריים יותר בין נוודים דיגיטליים, אלה כוללים את בודווה (Budva) צ'יאנג מאי, תאילנד ובאלי בשל יוקר מחיה נמוך ואיכות חיים גבוהה. ערים אחרות כוללות את טאלין, טריפה, טביליסי כיוון שקיימת בהן קהילה משמעותית של נוודים דיגיטליים וקבלה בחברה של סגנון חיים זה לצד יוקר מחיה נמוך. אף בערים יקרות יותר קיימים נוודים דיגיטליים, הבולטות בהן הן סינגפור ואוסלו. בבריטניה קיימים ריכוזים של נוודים דיגיטליים בערים מסוימות, כגון בריסטול, ברמינגהאם וברייטון. זאת בשל עלות נמוכה יותר של החיים בהשוואה ללונדון.
דואופול סטקלברג
דוגמאות
את הפתרון שמצאנו לבעיית המקסימיזציה של המובל, נציב כעת לתוך בעיית המקסימיזציה של המוביל:
והבעיה מצטמצמת לכדי:
אוסף שיוויי המשקל נאש הם כל. קל לראות (בהנחה שהעלות השולית שווה לאפס) שלמוביל יש יתרון ברור כלפי המובל. האינטואיציה היא, שאילו למוביל לא היה יתרון ביחס למובל, הוא פשוט היה מאמץ אסטרטגיה של שיווי משקל קורנו.
ממו די פיליפוצ'ו
נולד בסיינה לאב שהיה צורף זהב. בנו ליפו ממי היה צייר אף הוא. ביתו ג'ובנה הייתה נשואה לצייר סימונה מרטיני.
פלין רובינסון
ביוגרפיה
בנובמבר 1968, לאחר כעונה וחצי עם הבולס, הועבר בטרייד למילווקי באקס תמורת בוב לאב ובוב וייס. עד לסיום עונת, אשר הייתה הראשונה בתולדות המועדון, הוביל את קלעי הקבוצה עם ממוצע של 20.3 נקודות למשחק. בעונה העוקבת נבחר להשתתף במשחק האולסטאר של ה-NBA, והוליך את מילווקי לצדם של שחקני הרוקי כרים עבדול-ג'באר ובוב דאנדרידג' להעפלתה הראשונה לשלב הפלייאוף, עם שיאי קריירה של 21.8 נקודות ו-5.5 אסיסטים בממוצע למשחק. בפלייאוף 1969 הודחו הבאקס בגמר האזור המזרחי, בתוצאה 1–4, על ידי האלופה שבדרך ניו יורק ניקס.
כלא קולפינו
היסטוריה
הכלא ממוקם רחוק ככל האפשר ממרכז העיר ונמצא כמעט על גבול מחוז המשנה קולפינו של העיר ומחוז המשנה טוסנו שבמחוז לנינגרד הסמוך, עם זאת, כמה מושבות תיקון נמצאות קרוב יותר למרכז העיר ומיועד לאסירים שניתן להם גזר דינם. למרות הקרבה למסילת הרכבת, אין דרכי גישה אליה, מה שמסבך את הובלת האסירים אליה.
הישרדות פאלאוון
בעונה זו זכתה ענבר פיניאבסקי-בסון, במקור מהיישוב צור יגאל. ענבר, עורכת דין במקצועה, ובעברה תלמידה מצטיינת במגמת התיאטרון בתיכון האזורי של דרום השרון בו למדה. במהלך העונה הודחה ענבר לאחר מבחן האש מול מעיין אדם לפני איחוד השבטים וחזרה למשחק, בקרב החזרה באי המתים. זאת הפעם הראשונה בתולדות הגרסה הישראלית של התוכנית בה אחד מהמתמודדים מודח, חוזר למשחק וזוכה בתואר "השורד האחרון". אדם, אשר גרמה להדחתה של פיניאבסקי באותה המועצה, הגיעה למקום השני, ואף זכתה בתואר "חביבת הקהל" על ידי הצופים בבית.
בין המתמודדים הנוספים בתוכנית השתתפו שגיא ברייטנר, אמן ביטבוקס, דוגמן ושחקן; רז זהבי, פרשן כדורגל וכדורגלן עבר ישראלי; ואלון ששון, ג'ודוקא עבר ישראלי ואחיו הבכור של אורי ששון ובר זומר.
אליפות וימבלדון 1913
אליפות וימבלדון 1913 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-4 ביולי. תוכנית התחרות כללה כמדי שנה תחרויות גברים, תחרויות נשים ותחרויות זוגות גברים. החל משנה זו לתוכנית התווספו תחרויות זוגות נשים וזוגות מעורבים.
ניר מטרסו
קריירה מוזיקלית
בשנת 2022 השתתף בסרט התיעודי "עצבני ומהיר: הסיפור של פאסט מיוזיק והפטיפון" של עמית איצקר.
שאנדור סוקולאי
שאנדור באלינט סוקולאי (בהונגרית: Szokolay Sándor, 1 במרץ 1931 – 8 בדצמבר 2013) היה מלחין ומנצח הונגרי של מוזיקה קלאסית, פרופסור באקדמיה למוזיקה ע"ש פרנץ ליסט בבודפשט. סוקולאי התפרסם בעיקר כיוצר אופרות, והוא זכה בפרס קושוט, פרס המדינה בהונגריה. לפי רוברט צייס סגנון יצירותיו הושפע על ידי המוזיקה של קרל אורף, בלה ברטוק ואיגור סטרבינסקי
ניר מטרסו
קריירת קומיקס
הספר סוקר ומטרסו אף רואיין לפודקאסט 'מה שכרוך' מבית תאגיד השידור הישראלי כאן.
אליגטור היילנסיס
המאובנים של אליגטור זה התגלו בעיירה הייל שבפלורידה ותוארכו לתקופת הפליסטוקן שלפני 2 מיליון שנה מזמננו. אלה כללו שלד מאובן כמעט בשלמותו שדמה לזה של אליגטור ואולי היה מאובן מעבר מהמין Alligator mefferdi, שחי במיוקן.
צוק כס המטיף
צוק כס המטיף (נורווגית: Preikestolen או Prekestolen) הוא צוק במערב נורווגיה המתנשא לגובה 604 מטר מעל פני הים וצופה לליספיורד (Lysefjorden). שמו של הצוק ניתן לו משום שממבט תחתי מזכירה צורתו בימה של מטיף בכנסייה.
אפנון עצבי
אופן הפעולה במערכת העצבים
כל המערכות העצביות נתונות לאפנון עצבי. האפנון העצבי משנה את אופן פעולתם של תאי עצב במסגרת מעגל עצבי. בכך הוא מאפשר למעגלים המובחנים מבחינה אנטומית לייצר פלטים מרובים המובילים לשינוי התצורה (reconfiguring) של רשתות עצביות אל עבר מעגלים תפקודיים אחרים.
יועץ חינוכי
תפקיד היועץ החינוכי
בארצות הברית נקרא היועץ החינוכי לעיתים בשם "יועץ הדרכה" או "יועץ בית ספר". אחד האיגודים המקצועיים המרכזיים של היועצים החינוכיים בארצות הברית הוא ASCA, האיגוד האמריקאי ליועצי בית הספר. בעבר התמקדו היועצים החינוכיים בארצות הברית בסיוע לבתי ספר תיכוניים, בעיקר, אך בעשורים האחרונים הם עובדים גם בבתי ספר יסודיים.
יועץ חינוכי ומקצועות דומים
יועץ חינוכי אינו יועץ פדגוגי או יועץ דידקטי. יועץ חינוכי עובד עם תלמידים ומורים ומתייחס לתהליכים התפתחותיים של הלומדים, בעוד שיועץ פדגוגי עובד עם צוותי ההוראה על תוכני הוראה וגישות חינוך, ויועץ דידקטי עובד עם צוותי הוראה על תהליכי הוראה ואמצעי לימוד. במילים אחרות, היועץ החינוכי מייעץ לגבי התלמידים; היועץ הפדגוגי מייעץ בנוגע לתכנים; והיועץ הדידקטי מייעץ בנוגע לשיטה ולכלים.
ראו גם
• ייעוץ חינוכי
הערות שוליים
Conseiller d'orientation Konselor Pendidikan School counselor
חבורת בראואר
חבורת הקוהומולוגיה הראשונה
דרך הגדרה שקולה לחבורת בראואר היא בעזרת חבורת הקוהומולוגיה הראשונה של החבורה הליניארית הכללית הפרויקטיבית - .
כיתת כוננות
יישובים
בכל האירועים בהם חדרו מחבלים ליישובי יהודה ושומרון בשנים האחרונות היו חברי כיתת הכוננות הראשונים להגיע לזירה והראשונים שנלחמו במחבלים. בכמה מקרים ההתערבות המהירה של חברי כיתות הכוננות הצילה חיי אדם, ובכמה מקרים שילמו חברי כיתות הכוננות בחייהם בזמן הלחימה. לאחר נפילתם, הוכרו חברי כיתות הכוננות שנפלו כחללי צה"ל לכל דבר ועניין.
עמק הצבאים
היסטוריה
במאבק זה נקבע תקדים, כאשר בפעם הראשונה בארץ הוגשה התנגדות לתוכנית בשם בעלי חיים, הצבאים. ההתנגדות הוגשה על ידי עמותת אנימלס, על בסיס חוק צער בעלי חיים (הגנה על בעלי חיים), המסמיך ארגון מוכר למען בעלי-חיים, לפעול משפטית בשם בעלי החיים.
במהלך החודשים האחרונים של שנת 2008 החל מאבק נוסף על גורלו של העמק, לאחר שיזם נדל"ן בשם זכריה קהלני חסם את הכניסה לעמק והחל בעבודות חישוף בשטח בו שוהים הצבאים. לטענת קהלני, בידיו חוזה חכירה ואישור שימוש בקרקע עליו חתם עם הקיבוצים מעלה החמישה וקריית ענבים, שהם הבעלים המקוריים של השטח, ובכוונתו להשכיר את השטח לאחרים לשם הקמת חוות חקלאיות אורגניות. בתגובה למודעות ההשכרה שפרסם קהלני, פרסם מינהל מקרקעי ישראל הודעות בעיתונות המבהירות, כי לקהלני אין כל זכויות בקרקע שאותה הוא מתכוון להשכיר. החברה להגנת הטבע הגישה לבית משפט השלום בירושלים בקשה דחופה נגד קהלני לשם הפסקת העבודות, וב-20 בנובמבר 2008 קיבל בית המשפט את הבקשה הזמנית, והוציא צו להפסקת העבודות במקום עד להכרעה בתביעה העיקרית שתוגש. לבקשה צורפו כמשיבים פורמליים מינהל מקרקעי ישראל, עיריית ירושלים, הוועדות המקומית והמחוזית לתכנון ולבניה ירושלים ורשות שמורות הטבע והגנים הלאומיים, שהביעו כולם תמיכה בעמדת החברה להגנת הטבע. בעת מתן ההחלטה הזמנית ועל פי הנאמר בה, עמד מספר הצבאים בעמק על 12. במהלך שנת 2010 פרצה במקום שרפה נוספת במהלכה נספו עוד כמה צבאים ומספר בתים בסמוך לעמק נשרפו.
צפרדע חץ סירה
תיאור
צפרדע זו רעילה ביותר וגופה בעל צבעי אזהרה בולטים בגווני צהוב עם רגליים כחולות, שלאורכם מכוסים כתמים שחורים רבים וגבה מפוספס בפסים רחבים שחורים. היא קטנה מאוד באורך 15 עד 17 מ"מ בלבד והיא בעלת גפיים חזקות מותאמות לטיפוס על עצים. הצפרדע מטפלת בראשנים העדינים שהיא נושאת על גבה ומשאירה אותם במקווי מים של צמחי ברומליים, בהם הם מתבגרים. הנקבות מייצרות לראשנים ביצים לא מופרות למאכל עד שהם מתבגרים.
יהודה גליק
קריירה פוליטית
גליק תמך באילנה דיין בעקבות תגובתו החריפה של בנימין נתניהו על כתבתה על אשתו, והתנגד לביקורת כלפי "נשות הכותל". הוא גינה את אלאור אזריה (אך טען שלא היה צריך לשבת בכלא אלא לקבל ימי מחבוש), קרא לא להחרים את היהודים הרפורמים, התנגד להצעה לתיקון חוק למניעת מפגעים שנודעה בשם "חוק המואזין", והביע התנגדות ליוזמה לשלול את אזרחותו של מנכ"ל "בצלם".
רפאל צ'אסקובסקי
חייו
צ'אסקובסקי סיים את לימודיו במכון ליחסים בינלאומיים באוניברסיטת ורשה ובמכללת אירופה בנטולין. הוא עבד כמתרגם סימולטני ומורה לאנגלית. הוא הרצה גם בבית הספר הארצי למינהל ציבורי ובקולגיום סוויטאס. הוא השיג את הדוקטורט בשנת 2004, עובד באוניברסיטה, והוא גם אנליסט. בעבר הוא למד גם בארצות הברית ובאוסטרליה, ושולט בכמה שפות זרות.
גרסימוס
גרסימוס (ביוונית: Γεράσιμος, בלטינית: Gerasimus; נפטר ב-5 במרץ 475) היה מראשוני הנזירים בארץ ישראל. ייסד לאורה וקוינוביון ממזרח ליריחו במקום המזוהה היום כמנזר דיר חג'לה, ונחשב כמייסד נזירות בקעת הירדן.
ירון ידען
ביוגרפיה
בשנת 2022 יצא לאור ספרו השני "חז"ל בראי אחר".
תביעות בבתי משפט
ב-18 בינואר 2006, בעקבות תסקיר של קצינת מבחן, ביטל בית המשפט את ההרשעה בפלילים, אך הטיל על ידען עונש של 150 שעות של שירות לתועלת הציבור.
קינטוסקופ
קינטוסקופ (Kinetoscope) הוא מכשיר שהוצג לראשונה בארצות הברית בשנת 1893, על ידי הממציא תומאס אדיסון ועוזרו ויליאם קנדי דיקסון. באמצעות מכשיר זה ניתן היה לצפות בסרטים בצפייה יחידנית על ידי השחלת מטבע. יחד עם הקינטוסקופ, המציאו אדיסון ודיקסון את המצלמה הקולנועית הראשונה - הקינטוגרף.
קרב לוס
קישורים חיצוניים
תמונות משדה הקרב:
קברות הרוגי הקרב הבריטים:
אין אפוטרופוס לעריות
דוגמאות לשימוש בביטוי בהקשרים שאינם הלכתיים
במשפט בו הורשע הרב מוטי אלון בתקיפה מינית כתבה השופטת: "חז"ל כבר כתבו שאין אפוטרופוס לעריות".
Razer
מוצרים
חברת Razer המתמחה בתחום הגיימינג חשפה אב טיפוס של מכשיר המשלב בין סמארטפון ולפטופ תחת השם "פרויקט לינדה". בכל שנה מציגה החברה ב- CES תערוכת האלקטרוניקה הגדולה בעולם מוצרים ניסיוניים ומיוחדים. השנה זהו לפטופ בו יש מעין תא עבור הסלולרי של רייזר שכאשר הטלפון מוכנס פנימה הוא מפעיל את הלפטופ והופך למשטח מגע הדומה לזה הקיים ברוב הלפטופים. בנוסף, הסלולרי יכול לשמש כתצוגה שנייה למסך המחשב ולהציג למשל את הניקוד בזמן משחק. לפי רייזר המוצר מציע מסך גדול עבור משחקים לסלולרי ומקלדת איכותית כדי לסייע בעבודה עם אפליקציות. הלפטופ של פרויקט לינדה הוא למעשה מעין מעטפת שמכילה מסך 13.3 אינץ', מקלדת מלאה וסוללה גדולה אך אין בו מעבד או רכיבי מפתח אחרים במחשוב. ברגע שמכניסים את הטלפון של רייזר, שמצויד במעבד Snapdragon 835 של קוואלקום הוא מפעיל את הלפטופ ומריץ את מערכת ההפעלה אנדרואיד על גביו.
אולה גונאר סולשיאר
קריירה ככדורגלן
עם הגעתו של לואיס סאהה מפולהאם בינואר 2004 מצא את עצמו מחוץ להרכב ושיחק כמחליף, בדומה לתחילת הקריירה שלו בקבוצה. סולשיאר חזר מהפציעה ושיחק בגמר הגביע, בו יונייטד ניצחה.
במהלך הקריירה המוצלחת שלו באולד טראפורד, במהלכה כבש 91 שערים ב-235 משחקים, הפך סולשיאר לאחד השחקנים האהודים והאהובים באנגליה בכלל ובמנצ'סטר יונייטד בפרט, כאשר גם אוהדי הקבוצות היריבות רחשו לו כבוד.
המכללה האקדמית הערבית לחינוך בישראל - חיפה
במכללה לומדים כ-2,600 סטודנטים, ומלמדים בה כ-220 חברי סגל. בוגרי המכללה מהווים כמחצית מכלל עובדי ההוראה במגזר הערבי.
אספה (להקה)
2020: בכורה
ב-26 באוקטובר חברת התקליטים SM אנטרטיינמנט הודיעה כי להקת בנות חדשה תוקם בקרוב. הלהקה היא הראשונה שהחברה הקימה מאז הקמתה של רד ולווט בשנת 2014. חברות הלהקה נחשפו בנפרד בין התאריכים 27–30 באוקטובר (לפי סדר: וינטר, קארינה, נינגינג וג'יזל) וכן נחשף השם aespa. מייסד SM אנטרטיינמנט לי סו-מן, דיבר על הלהקה ב-28 באוקטובר והסביר את הכיוון והחזון המוזיקלי שלה. טריילר עם כל ארבע החברות נחשף ב-2 בנובמבר. באותו היום, הודיעה חברת התקליטים כי הלהקה תוציא את סינגל הבכורה שלה "Black Mamba" ב-17 בנובמבר. ב-17 בנובמבר 2020, פורסם הווידאו קליפ הרשמי של סינגל הבכורה של הלהקה, בערוץ היוטיוב הרשמי של SM אנטרטיינמנט. ב-5 בפברואר 2021, הוציאה הלהקה את הסינגל השני שלה, "Forever", יחד עם קליפ נלווה, שעלה לערוץ היוטיוב הרשמי של SM אנטרטיינמנט גם כן. ב-17 במאי 2021, הלהקה הוציאה את הסינגל השלישי שלה "Next Level", יחד עם קליפ שעלה לערוץ היוטיוב הרשמי של SM אנטרטיינמנט. מיני-אלבום הבכורה שלה, Savage, יצא לאור ב-5 באוקטובר 2021.
ויליאם מקלור תומסון
הארץ וספר הספרים
בפרק הזמן הארוך שבו שהה בלבנט למד תומסון להכיר היטב את ארץ ישראל. ארנסט רנאן, מחוקריו החשובים של המזרח, ציין כי תומסון ערך בארץ מספר סיורים רב יותר מכל חוקר בתקופתו. הודות לידיעתו את שפות המקום שימש תומסון כדרגומן לחוקרי מקרא שביקרו באזור. ב-1852 ליווה את אדוארד רובינסון, ממייסדי הארכאולוגיה המקראית, במסעו השני בארץ ישראל. חוקר הטבע הנרי בייקר טריסטראם הסתמך במסעו בארץ ישראל על ספרו של תומסון, שאותו כינה "זקן המיסיונרים בסוריה", וציין לא אחת ביומנו את תיאוריו וקביעותיו. השניים חשבו לקיים טיול לאורך הירדן, "מקום ש[תומסון] טרם הגיע אליו" ואף נדברו להיפגש "בקצה הדרומי של ים-המלח, כשהד"ר יחזור מסיני, מקום שהוא עמד לצאת אליו לשם הכנת חומר לכרך נוסף", אך תוכניתם לא יצאה לפועל.
קאתי מרפי
ביוגרפיה
מרפי נולדה באסקס שבאנגליה. היא למדה בבית הספר לתיאטרון סילביה יאנג. ב-1991 גילמה את לורה, אהובתו של מארק פאולר, באופרת הסבון "איסטאנדרס". ב-2005 חזרה לסדרה בתפקיד אחר בדמות טרישה טיילור. ב-2003 השתתפה בסדרה "Family Affairs" במשך שנה אחת ושיחקה בתפקיד שריל בארקר. היא גילמה את טילי ווטקינס בסדרת הדרמה התקופתית "בית אליוט".
מוחמד מחמוד חליל
ביוגרפיה
בשנת 1937 מונה לשר החקלאות במצרים. בשנת 1939 נבחר לנשיא הסנאט המצרי. בפברואר 1942 האשים אותו המלך פארוק בניסיון להקמת ממשלה חדשה, והוא הורחק מהשלטון.
מסה מולרית
מסה מולקולרית
מסה מולקולרית מחושבת לפי המסה האטומית של כל נוקליד, בעוד מסה מולרית מחושבת לפי המשקל האטומי התקני של כל יסוד. המשקל הזה לוקח בחשבון את שכיחות האיזוטופים. מים לדוגמה, הם בעלי מסה מולרית של, אך מולקולת מים בודדת מסוימת יכולה להיות בטווח של מסות מולקולריות שבין ל-, המייצגות את האיזוטופים  ו-, בהתאמה.
מדידה באמצעות נקודת הקיפאון
נקודת הקיפאון של תמיסה נמוכה מזו של ממס טהור, ונקודת השפל של הקיפאון (ΔT) יחסי באופן ישיר לריכוז המולרי של תמיסות מדוללות. במונחים של מולליות, קבוע היחס נקרא הקבוע הקריוסקופי () ואופייני לכל ממס. אם נשתמש באות w כדי לייצג את המסה החלקית של המומס בתמיסה, ומתוך הנחה שהמומס לא עובר התפרדות, ניתן לחשב את המסה המולרית לפי הנוסחה הבאה:
וולארו מצוי
כסות ומראה חיצוני
בדומה לוולארואים האחרים, גם לוולארו המצוי ישנה פרווה מדובללת בעלת מרקם גס, והיא מורכבת משערות צפופות וסמיכות יחסית. הפרווה שעירה במיוחד באזור הרגל. צבע הפרווה משתנה על פני הטווח הרחב בין תת-המינים, אולם באופן כללי ניתן לראות אצל כולם מאפיין זהה בכך שצבע הזכרים שונה משל הנקבות. צבע ראשו של הוולארו ישתנה גם הוא בין תת-המינים; לרוב הצבע השולט יהיה אדמדם אחיד סביב המצח, האוזניים ועצמות הלסת, בעוד שהפנים יהיו בצבע אפרפר/לבנבן/אדמדם/כתמתם/שחור - תלוי בתת-המין ובתפוצה. האוזניים יתחלקו בין אדמדם בחלק התחתון לשחרחר בחלק העליון, והמאפיין העיקרי בראש שנמצא אצל כל תת-המינים הוא נוכחות של גבות לבנות גדולות מעל העין.
טורפים וטפילים
הטורפים העיקריים של הוולארו המצוי הם הדינגו ושועל אדום. כאשר הוולארו יבחין בסכנה מתקרבת הוא ישמיע דרך הנחיריים נשיפה חזקה שמפיקה צליל של שריקה תוך כדי רקיעה חזקה עם הרגליים על הקרקע, ולאחר מכן יימלט בקפיצות מהירות מהאזור. סגנון הקפיצה של הוולארו שונה במעט משל הקנגורו.
הוולארואים מארחים על גופם טפילים מזיקים כ"טוקסופלסמה גונדי" (Toxoplasma gondii) הגורם לתסמינים דמויי שפעת. בשלבים מתקדמים של המחלה מתפתח טוקסופלזמוזיס ובסופו של דבר נגרם נזק מוחי או אף מוות. המחלה נחשבת למסוכנת משום שהיא יכולה להתפשט גם לבני אדם. הוולארו מושפע גם מטפיל מסוים הקרוי לישמניה הגורם לנגעים בעור והתמוטטות של רקמות באזורים פגועים (כמו שושנת יריחו), ומהטפיל Trichomonas vaginalis הגורם לכאב באברי הרבייה, לדלקות ולגירויים.
איומים ושימור
בעיקרון מרבית תת-המינים של הוולארו נפוצים מאוד, והם נמצאים במספר ניכר של אזורים מוגנים. תוכניות הציד מוסדרות ומנוהלות בפרישה ארצית, ומטרתם היא לשמור על אוכלוסיות הוולארו יהיו בעלות מספרים משמעותיים. מרבית שטחו של האי בארו מוגן כשמורת טבע, למרות שיש באי שדה נפט פעיל והוענק אישור להקמת מפעל גדול של גז טבעי. סדר העדיפויות לשימור תת-המין באי כולל קביעת ההיקף של הלחץ התזונתי על האוכלוסייה, ניטור לטווח ארוך, ולאחר מכן בדיקה האם צריך לשנות את ניהול שדות הנפט כדי לשפר את מצבו של הוולארו. פעילויות חשובות נוספות הם למנוע שחרור של יונקים שאינם ילידי האי, לפקח ולשפר את ניהול התנועה באי כדי להפחית את תופעת הדריסות, לפתח אסטרטגיה מתאימה לניהול של שריפות, ובעיקר למעט ככל האפשר את ההשפעה של שדות הנפט על הוולארו.
אורתורקסיה נרבוזה
אבחון
הקריטריון השני: ההתנהגות הקומפולסיבית ועיסוק-היתר המחשבתי מובילים לפגיעה קלינית כתוצאה מכל אחד מהבאים:
אורתורקסיה והפרעות אחרות
התנהגויות אורתורקסיות עלולות להוביל לעיתים קרובות לתת-תזונה ולאיבוד משקל, והן מקושרות לרוב עם אנורקסיה נרבוזה. עוד הראו מחקרים, כי נטיות אובססיביות-קומפולסיביות קשורות להתפתחות של אורתורקסיה, ומספר חוקרים הציעו כי יש לאבחן אורתורקסיה כהפרעה טורדנית-כפייתית, מאחר שהיא מונעת מאובססיה להשגת תזונה מושלמת.
מוט סלפי
היסטוריה
עם הפצת הטלפונים החכמים, הציבור מרבה לצלם את עצמו והופך מודע יותר לעזרי צילום. עד תחילת העשור הראשון של המאה ה-21, אדם שלא הכיר עזרי צילום, נאלץ לצלם את עצמו בעזרת בקשה מאדם נוסף, בעזרת מראה או בהחזקת המצלמה בקצה יד מתוחה - דבר לא נוח במיוחד, כשמדובר במצלמה כבדה. אנשים פשוטים לא היו מודעים לשני עזרים ותיקים לצילום עצמי - מנגנון השהייה ללחצן המצלמה ומוט סלפי.
הצלפים
מנקו
בגרסה האנגלית של הסרט, אומרת דמותו של איסטווד "נלך על השם מנקו" כביטוי לכך שהשם אמור לשמש ככינוי ולא כשם אמיתי לדמות. מנקו היא מילה בספרדית שפירושה הוא "זרוע אחת" ו"פגוע ביד אחת". איסטווד מבצע כמעט את כל הפעולות רק בידו הימנית כשהוא משאיר את ידו השמאלית חופשייה.
שפולה
שפולה (באוקראינית: Шпола; ביידיש: שפאלע) היא עיר מחוז במחוז צ'רקאסי שבאוקראינה, לדי נהר חובקיבקה, בה התקיימה עד השואה קהילה יהודית גדולה.
יהודי שפולה
ב-20 ביולי 1941, במהלך מבצע ברברוסה, נכבשה העיר בידי הגרמנים, וב-22 באוגוסט 1941 הוציאו בה אלו קבוצה של יהודים להורג. בתחילת ספטמבר שלאחר מכן רצחה יחידת איינזצגרופן 160 יהודים משכילים מהעיר, ולאחר מכן, רוכזו יתר היהודים שלא הספיקו להימלט מהעיר בגטו מוקף גדר תיל שהוקם בה, בו מתו רבים מהם מרעב. כמו כן, נצטוו יושבי הגטו לענוד סרט זרוע.
היינריך ריזו
ביוגרפיה
במדי נבחרת גרמניה ריזו ערך את הופעת הבכורה ב-7 ביוני 1908 בהפסד 3–2 לאוסטריה בווינה. הופעה אחר כך הייתה האחרונה שלו והיא נעשתה נגד הונגריה ב-4 באפריל 1909 בתיקו 3–3.
מיכאל לנדאו
קורות חיים
עלה לארץ ישראל עם משפחתו ב-1935. בארץ ישראל הקים את כופר היישוב ומגבית ההתגייסות שדאגו לממן את "ההגנה". כשהוקמה מדינת ישראל היה משנה לממונה על הכנסות המדינה במשרד האוצר. סמוך לפרישתו הקים את מפעל הפיס וניהל אותו במשך 20 שנה (עד שנת 1970).
מצד אשתו היה לנדאו גיסם של ד"ר ולטר אבלס (רופא, פעיל פוליטי ודיפלומט, שכיהן כמנהל מחוז ירושלים של קופת חולים כללית ובשנות ה-60 כיהן כשגריר ישראל בקולומביה ולאחר מכן כשגריר בקוסטה ריקה ובניקרגואה) ושל ד"ר שמואל שטרן-כוכבי (ממנהיגי ציוני רומניה) ודודם של פרופ' משה אבלס (חוקר מוח, חתן פרס א.מ.ת) ומשה כוכבי (ארכאולוג).
שלדג מלגשי
שלדג מלגשי (שם מדעי: Corythornis vintsioides) הוא מין של שלדג החי ביערות טרופיים במדגסקר.
שריונית מרמון הרינגטון
היסטוריה
חלק מדגם MK II שזכו לסימון MK IIA, נועדו להגנה נגד מטוסים וחומשו בשני מקלעי ויקרס מקבילים.
מלחמת העולם השנייה
במרץ 1943 הוחל בייצור הדגם החדש שתוכנן מראש לשאת תותח בצריח מסוג Mk-IV/Mk-VI F. בדגם זה הותקן המנוע מאחור. הצריח הוגדל כדי להכיל תותח 2 ליטראות 37 מ"מ ומקלע בראונינג מקביל.
מרטין מקגינס
פעילות בצבא האירי הרפובליקני
לאחר שחרורו ולאחר הרשעה נוספת בחברות ב-IRA, הוא החל להיות בהדרגה פעיל מרכזי בשין פיין, הזרוע הפוליטית של התנועה הרפובליקנית. הוא היה בקשר בלתי ישיר עם המודיעין הבריטי במהלך שביתות הרעב בשנות השמונים ושוב בראשית שנות התשעים. הוא נבחר לאספה של צפון אירלנד ב-1982 מטעם מחוז הבחירה של דרי. הוא היה המועמד השני שנבחר לאחר ג'ון יום. כמו כל החברים של שין פיין, הוא בחר שלא לתפוס את מושבו באספה. ב-9 בדצמבר 1982, נאסר על מקגינס, אדמס ודני מוריסון להיכנס לבריטניה מתוקף החוק למניעת טרור. באוגוסט 1993 עמד מקגינס במרכזה של תוכנית תחקירים בת שני פרקים, בה הוא הואשם בהמשך מעורבותו בפעילות ה-IRA, בהשתתפות בחקירתו של פרנק הגרטי, מודיע שהעיד נגד ה-IRA, בשכנועו לשוב ממקום המבטחים שלו באנגליה, וברציחתו. מקגינס הכחיש את ההאשמות באומרו שמעולם לא היה ב-IRA ואין לו כל השפעה על הארגון.
ב-2005, טען סגן ראש ממשלת אירלנד, מייקל מקדואל, שמקגינס, יחד עם ג'רי אדמס ומרטין פריס, היו חברים בקבוצה של שבעה אנשים שהיו מועצת ה-IRA. מקגינס הכחיש גם את ההאשמות הללו. ב-2008 הוצגו עדויות על עדויות על ידי העיתונאי פיטר טיילור על היותו של מקגינס ראש הפיקוד הצפוני של ה-IRA ועל מעורבותו בפיגוע יום הזיכרון ב-1987, בו נהרגו 11 אזרחים.
הכנסה לכיפה
עונש המאסר ומקורו
הרמב"ם מתאר את צורת ה"כיפה": "מושב מאסר עושין אותו בבתי הסוהר, ויש בגובהו כקומת האדם בלבד, ואין לו בו איפה לשכב ולא לישון". האמורא ריש לקיש מצא רמז לעונש זה בפסוק בספר תהלים: "תמותת רשע רעה", כלומר, רעתו (המתמדת) של הרשע גורמת להמתתו.
מושל חבל קמצ'טקה
מושלי קמצ'טקה
בתקופת האימפריה הרוסית כונה התפקיד בשם מושל מחוז קמצ'טקה. בשנת 1933 אורגן מחדש כיושב ראש הוועדה המחוזית של המפלגה הקומוניסטית. בשנת 1991 נקרא בשם ראש האדמיניסטרציה ובשנת 2007 אורגנה המשרה מחדש בשמה הנוכחי.
שפעול
היבטים נוירולוגיים
בנוירולוגיה השפעול מתייחס לעוררות של תגובות במערכת העצבים. מקורה של הפעילות העיקרית במערכת העצבים הוא בגירויים המעוררים דחפים עצביים. דחפים אלה מפיקים אותות העוברים מתא עצב אחד לתאים הסמוכים לו. תא עצב יכול להישאר במצב מנוחה במשך זמן רב. ניתן להפעיל אותו רק בעקבות גירוי מתאים. לצורך שפעול של תא עצב מסוים על הגירוי לגרום לשינויים במתח החשמלי של קרום התא, כך שיעבור את מתח המנוחה שלו.
ברוך אבוחצירא
קורות חיים
נולד למשפחה מקהילת יהודי תאפילאלת במרוקו, בה כיהן אביו כרב המחוז. למד בישיבה שנוסדה על ידי רבי יעקב אבוחצירא, ה"אביר יעקב", ונוהלה על ידי אביו. בגיל תשע הצטרף ל"חברא קדישא" במחוז תאפילאלת ובגיל שש עשרה הוסמך לרב, שוחט ומוהל.
בשנת 2012 העריך העיתון פורבס את שווי חצרו בכ-50 מיליון ש"ח. באוגוסט 2022 פסק בית המשפט המחוזי בתל אביב שכספים בסך 59 מיליון ש"ח, שהופקדו בשנים 2003–2011 בחשבונות הבנק של רבי ברוך אבוחצירא ובנו הרב יהודה אבוחצירא, הם הכנסה ממשלח יד החייבת במס הכנסה.
ג'אנפרנקו זולה
קריירת אימון
ב-24 בדצמבר 2014 חתם כמאמן קליארי האיטלקית.
גבול סוריה–עיראק
גבול סוריה–עיראק (בערבית: الحدود السورية العراقية; תעתיק מדויק: אלחודוד אלסוריה אלעראקיה) הוא הגבול הבין-לאומי המפריד בין סוריה לבין עיראק. אורך הגבול עומד על 599 ק"מ הנמתחים לאורך המדבר הסורי, החל ממשולש הגבולות עיראק-סוריה-ירדן בדרום-מערב ועד למשולש הגבולות עיראק-סוריה-טורקיה בצפון-מזרח.
צבי שור
ביוגרפיה
צבי שור נולד באוקראינה בשנת 1898.
ב-1926 עבר לתל אביב שהייתה באותה תקופה המרכז האמנותי בארץ ישראל. צייר דמויות של תושבי תל אביב: אנשים פשוטים, ילדים מצחצחי נעליים ומוכרי שרוכים, את דיוקן ראש העיר מאיר דיזנגוף ואת אנשי החוג החברתי שלו: נתן אלתרמן, שמשון מלצר, ישראל זמורה ועוד.
באותה שנה התארגנה קבוצת "מסד" שראתה עצמה כמייצגת הדור הצעיר של האמנים, בין חבריה היו: אהרון אבני, אביגדור סטימצקי, אריה ארוך, יוסף קוסונוגי, דוד הנדלר, מרדכי לבנון, ישראל פלדי וצבי שור.
להלן דברים שנכתבו לזכרו עם תצוגת עבודותיו ב-1980 במוזיאון ישראל בירושלים: "תצוגת זיכרון לאמן שנופי ארץ ישראל שצייר מאז שנות העשרים נחשבים בין ציורי הנוף הערכיים של האמנות הישראלית".
שפיקיב
יהודי שפיקיב
בין מלחמות העולם נותרו בעיירה כ-900 יהודים, ובתקופה הסובייטית פעלו בה מועצה יהודית ממלכתית ובית ספר יידי. בעיר פעלה חסידות שפיקוב.
סאבסיקס
התפתחות ההרכב
אלבומם הראשון של סאבסיקס, "Who needs love songs" יצא בחברת "הום-מגה" ביוני 2004, וזכה לביקורות חיוביות. האלבום בתואר "אלבום השנה" לשנת 2004 של המגזין "דיג'יי העיר" הישראלי. באלבום התקיים עוד שיתוף פעולה עם מישל אדמסון בשיר שכתבה, "Seventh son". בשיר התארח ג'ה נתן הישראלי, שגם השתתף בהופעות עם ההרכב בשנת 2005. השיר יצא באוספים רבים, בין השאר גם באוסף פופ של חברת "Warner music" ביפן. גם שיר זה זכה לפרויקט רמיקסים שיצא ב-2005 – "Seventh son - The remixes". פרויקט זה התבסס על פרוגרסיב טראנס, ונטלו בו חלק בין השאר האמנים Ticon ו-Freq.
בשנת 2009 ו 2011 הוציא ההרכב EP ואילו בשנת 2014 הוציא שני סינגלים.
הופעות
סאבסיקס מופיעים במועדונים ובפסטיבלים של טראנס ומוזיקה אלקטרונית בארץ ובעולם. האירועים הבולטים בהם הופיעו הם "Voov Experience" בגרמניה, "Arvika Festival" בשוודיה, "Rio E-music" בברזיל, "Earthcore Global Carnival" באוסטרליה, "Brixton Academy" באנגליה, ו-"Ageha club" ביפן.
קובלט אייר
היסטוריה
ב-17 באוקטובר 2018 הודיעה החברה על סיום פעילותה, וכל טיסות החברה בוטלו.
FSC לובלין
היסטוריה
גרסת היצור הראשונה הייתה קרויה "FS Lublin" (יוצרה בין השנים 1993-1997).
מדינות ברית המועצות לשעבר
רוסיה שומרת על בסיסיה הצבאיים בארמניה, בבלארוס, בקירגיזסטן, במולדובה, באוקראינה ובטג'יקיסטן.
יוליאנוס בן צבר
יוליאנוס בן צבר (או יוליאנוס סאבארוס) היה מלך השומרונים ומנהיג המרד בארץ ישראל נגד השלטון הביזאנטי והקיסר יוסטיניאנוס בשנת 529-530 לספירה. תחת שלטונו של יוליאנוס, השומרונים כבשו את ניאפוליס וביצעו מעשי ביזה וטבח משמעותיים כנגד הציבור הנוצרי בארץ ישראל במטרה להשתחרר ממרותם. המרד לבסוף דוכא על-ידי הצבא הביזנטי במחיר יקר מצד החברה השומרונית בישראל - בין 20,000 ל-100,000 הרוגים לפי מקורות התקופה. יוליאנוס נהרג במהלך המרד, ראשו נכרת ונשלח לקיסר הביזנטי.
כיכר החורבה
בכיכר עוברת אחת הדרכים המקשרות בין שער יפו ושער ציון לכותל המערבי וסמוך לה עוברים רחוב היהודים ורחוב חב"ד המרכזיים. מיקומה המרכזי בדרך לכותל, גודלה המשמעותי ברובע הצפוף, והנגישות הגבוהה לרוב אתרי הרובע - ביניהם הקארדו, החומה הרחבה, החורבה והכותל - הופכים את הכיכר לחשובה ושוקקת תושבים ותיירים במשך רוב שעות היום. בשולי הכיכר חנויות, מסעדות ובתי קפה. מלבד מבני המגורים והחנויות נמצאים בכיכר בתי הכנסת "החורבה" ורמב"ן וישיבת המקובלים בית אל, ולצידם מסגד סידנא עומר, שאינו פעיל.
תומאס אדוארד לורנס
דרעא
בשלהי המלחמה פגש לורנס בלואל תומאס אשר עתיד להפוך אותו לידוען וגיבור מלחמה. תומאס אשר לווה בצלמו, הארי צ'ייס, התלהב מדמותו של לורנס הבריטי לבוש בבגדים בדואים וצילם סרט תעודה אודותיו בשם "עם לורנס בערב" אשר היה מבין סרטיו היחידים של תומאס אשר נחלו הצלחה (הכנסותיו עמדו על 1.5 מיליון דולרים ובלונדון לא ירד מאקרנים במשך 6 חודשים), לואל המשיך להעריץ ולרחוש כבוד ללורנס והגן על מורשתו לאחר המלחמה. לואל היה זה שהעניק הלכה למעשה ללורנס את הכינוי "לורנס איש ערב".
קרדית אבק הבית
אזורי מחיה ומזון
בארץ ישראל, בשל הלחות הגבוהה והחום הרב, נפוצה בעיקר באזורי שפלת החוף, שם התנאים הם הטובים ביותר לגידולה. היא נמצאת פחות באזורים היבשים, או הקרים מאוד, אך גם שם היא לעיתים קיימת.
Starless
גרסאות כיסוי
לשיר הוקלטו גרסאות כיסוי רבות, ביניהן גרסתם של מייק פורטנוי, ניל מורס ורנדי ג'ורג'. הזמר הסקוטי קרייג ארמסטרונג ביצע גם הוא גרסת כיסוי לשיר באלבומו, As If to Nothing תחת השם "Starless II". הלהקה Banco de Gaia ביצעה גרסת כיסוי לשיר באלבומה Memories Dreams Reflections. להקת הפולק The Unthanks הקליטה גרסת כיסוי לשיר באלבומם Last ב־2011.
ספקטרומטר מסה
ספקטרומטר מסה הוא מתקן המודד את היחס בין המסה למטען של חלקיקים טעונים. באמצעות מדידה זו ניתן לנתח דגימה, ולקבוע מה החומרים בה. מכשיר זה הוא בעל חשיבות גדולה בכימיה אנליטית, ומשמש לזיהוי חומרים במגוון יישומים, ביניהם זיהוי פלילי, אבטחת איכות תעשייתית, ועוד. כמו כן המתקן משמש למחקרים בתחומים רחבים: פיזיקה גרעינית, כימיה, ביולוגיה, ארכאולוגיה וכו'.
צימוד ספקטרומטרית מסה עם שיטות כרומטוגרפיות
שיפור למדידה פשוטה של ספקטרומטרית מסה הוא צימוד שלה עם שיטות הפרדה כרומטוגרפיות. שיפור זה יכול לאפשר בין היתר לזהות מולקולות שונות, שלא ניתן לזהותן תוך שימוש בספקטרומטר מסה לבדו או בכרומטוגרפיה בלבד.
רכס בארקר
רכס בארקר (באנגלית: Barker Range) הוא רכס הרים שכיוונו צפון-מערב - דרום-מזרח, הממוקם בצידו הדרום-מערבי של רכס מילן, בהרי ויקטורי, בארץ ויקטוריה שבאנטארקטיקה.
ישיבת מעלות
היסטוריה
הישיבה הוקמה תחת מרכז ישיבות בני עקיבא בעזרת תלמידים מישיבות כפר הרא"ה, נתיב מאיר ועוד. בראשות הישיבה עמד בתחילה הרב מנחם גרינשפן, ולאחר מכן הרב שמואל דיקמן, שמונה באפריל 1977 לדיין בחיפה.
ג'וזפין בארנס
ראשית חיים וחינוך
בארנס נולדה ב-18 באוגוסט 1912, היא הייתה הבכורה מבין חמשת ילדיהם של השר וולטר וורטון ואליס מרי (לבית איבוטסון). בארנס נולדה בקליף רואד, שרינגהאם, נורפוק, היא למדה בבית הספר התיכון אוקספורד שבצפון אוקספורד ובאוניברסיטת אוקספורד. היא למדה רפואה באוניברסיטת קולג' בלונדון.
קריירה
בתחילת מלחמת העולם השנייה היא התחילה לעבוד בבית החולים השומרוני. ב-1947 התחילה לנהל צוות מיילדות נייד של בית החולים האוניברסיטאי קולג'.
אירוויזיון 1965
תחרות הזמר של האירוויזיון 1965, העשירית במספר, נערכה ב-20 במרץ 1965 בנאפולי, איטליה, שאירחה את התחרות לאחר זכייתה בשנה שעברה עם השיר "Non ho l'età".
כמו כן הייתה זו השתתפותה הראשונה של אירלנד. בתוך חמש שנים הייתה עתידה אירלנד להפוך למדינה דומיננטית בתחרות, ולהפוך לשיאנית הזכיות בתחרות (7 זכיות).
אילן הרשקוביץ
ביוגרפיה
שימש כחבר בוועד המנהל של עמותת "דרך ארץ" המקיימת רשת מכינות קדם צבאיות בנגב. המשיך לשרת במילואים כטייס וכמוביל מבצעי וכמדריך בבית הספר לטיסה וסיים שרות מילואים בשנת 2018 בגיל 61.
ננאד קרסטיץ'
בפברואר 2011 עבר קרסטיץ' לבוסטון סלטיקס בעסקת חליפין ביחד עם ג'ף גרין תמורת נייט רובינסון וקנדריק פרקינס שעברו לאוקלהומה.
אלון לי גרין נ' אקסלנט קופי בע"מ
פסק הדין
לאור האמור, קבע בית הדין כי פיטוריו של גרין נבעו ישירות מפעולותיו להקמתו של ועד עובדים ברשת, ומשכך עומדים בניגוד לדיני העבודה, ולסעיף 33י לחוק הסכמים קיבוציים. מסיבה זו קבע בית הדין כי הפיטורים בטלים ומבוטלים, וכי גרין יוחזר לעבודתו לאלתר.
חיים מארוביץ' קראסנוקוטסקי
ביוגרפיה
לאחר תום מלחמת העולם השנייה הוא היה ראש המחלקה הצבאית של מכון המורים הממלכתי בנובגורוד (מספטמבר עד נובמבר 1946). מאז 1953 השתחרר לאזרחות. התגורר בקייב.
פטריציו סאלה
פטריציו סאלה (באיטלקית: Patrizio Sala; נולד ב-16 ביוני 1955) הוא מאמן וכדורגלן עבר איטלקי ששיחק בעמדת הקשר.
קבר נבי יהודה
מסורות
המבנה מזוהה על ידי העדה הדרוזית עם מקום קבורתו של יהודה בן יעקב. בנוסף, ישנה מסורת המייחסת לו את קבר הנביא עדוא שאמור להיות בקרבת הבניאס.
בריינסוויי
היסטוריה
הגירוי העמוק מיועד לעורר פעילות עצבית או לדכא אותה, ובכך לטפל במחלות פסיכיאטריות ונוירולוגיות. בנוסף, במקום להפעיל את השדה המגנטי בנקודה אחת בלבד, השדה מופעל בכיוון זהה בכמה נקודות בהיקף הראש. כך נוצרת התאבכות בונה - הצטברות קבוצה של גלים קטנים המתאחדים יחד לגל אחד גדול. הוגה הרעיון הוא פרופ' אברהם צנגן שפיתח את האבטיפוס עם הפיזיקאי ד"ר יפתח רוט. הפטנט נרשם על ידי החברה וה-NIH. לחברה יש בלעדיות על השימוש בפטנט ובטכנולוגיית ה-DTMS, לפחות עד מועד פקיעת הפטנט ב-2023.
הטכנולוגיה שמפתחת החברה מיועדת לטפל בדיכאון ב-הפרעה טורדנית כפייתית OCD ובהתמכרויות שונות: לסמים, להימורים, לעישון ולאוכל. באפריל 2012, הסתיים בהצלחה ניסוי רב מרכזי בטיפול בדיכאון עמיד לתרופות. ב-9 בינואר 2013 הודיעה החברה כי מנהל המזון והתרופות האמריקאי אישר לטפל במכשיר ה-Deep Transcranial Magnetic Stimluation בחולי דיכאון שתרופות נוגדות דיכאון לא הביאו לשיפור במצבם. ב-19 באוגוסט 2018 קיבלה החברה אישור לטיפול בהפרעה טורדנית כפייתית ממנהל המזון והתרופות האמריקאי. בנוסף זו היא טכנולוגיית הגרייה המוחית הראשונה, אשר קיבלה אישור FDA לטיפול ב-OCD ובהתמכרות לעישון ויש לה 13 אישורי CE להתוויות פסיכיאטריות ונוירולוגיות שונות.
כתב עת
הפצה
כתבי עת מופצים בשתי דרכים: בשנים האחרונות מופצים כתבי עת גם (ולעיתים באופן בלעדי) באמצעות האינטרנט, הם נשלחים בדואר אלקטרוני או מועלים לאתר אינטרנט. כתב עת כזה קרוי כתב עת אלקטרוני. בעקבות הופעת כתבי עת אלקטרוניים, תפוצת כתבי עת רגילים פחתה ורבים מהם נסגרו. כך למשל בתחום המחשוב היו מופצים בישראל מספר כתבי עת, אחרון מהם נט מגזין נסגר בשנת 2006.
הגולגולת האדומה
שיבוט
במהלך הרצת הכותרים המחודשת "מארוול עכשיו!", שיבוט של שמידט מתעורר, מרכיב את חבורת אס-מן המוטאנטית ויוצא למסע נגד "האיום המוטאנטי". הוא פרץ לקברו של צ'ארלס אקסבייר, שתל את מוחו של אקסבייר בראשו וזכה לכוחותיו.
כוחות ויכולות
בזמן שהגולגולת אכלס את גופו של אלקסנדר לוקין, הוא איבד את יכולותיו העל-אנושיות. מאז, הוא שוכן בגוף רובוטי שעוצב בידי המדען ארנים זולא, שניחן בסיבולת ויכולת עמידות מהגבוהים ביותר.
הגולגולת חימש עצמו בסיגריה המכילה גז רעיל שחביב עליו במיוחד - "אבקת המוות", אבקה אדומה שהורגת את קורבנותיו מיד עם בואה במגע עם העור. האבקה מצמקת את עור הקורבן ומשווה לו מראה אדמדם, וכן גורמת לנשירת שיער, מה שמקנה לקורבן מראה של גולגולת אדומה.
טיתונוס
במיתולוגיה היוונית, טיתונוס (ביוונית: Τιθωνός), היה בן תמותה שזכה לחיי נצח אך לא לנעורי נצח.
דג שמש מגובשש
מראה ותיאור
צורת גופו של דג השמש מזכירה ראש המחובר ישירות לזנב, ללא מרכז הגוף. גופו מסתיים בסנפיר מעוגל ולא בסנפיר-זנב מסורתי, דבר התורם לצורתו הייחודית של הדג. גוף הדג פחוס יחסית, ולכן ממבט קדמי הוא נראה כגוף אליפטי וארוך. סנפירי החזה קטנים ודמויי-מניפה, בעוד שהסנפיר הגבי והסנפיר התחתון מוארכים, ומסיבה זו לעיתים אורכו של הדג שווה לגובהו. אורכו הממוצע של דג השמש הוא 1.8 מטרים ומשקלו הממוצע הוא 1,000 קילוגרמים, אף שנצפו פרטים שהגיעו לאורך, "רוחב" מסנפיר לסנפיר של ומשקל של. ביחס לממדי גופו, עמוד השדרה של דג השמש הוא הקצר ביותר, ומכיל את מספר החוליות המועט ביותר, מאשר עמוד השדרה של כל דג אחר. לשם המחשה, חוט השדרה של פרט אחד, שאורכו היה 2.1 מטרים, הגיע לאורך של 2.5 סנטימטרים בלבד. אף על פי שאבותיו הקדמונים של דג השמש היו בעלי-עצמות (דגי גרם), השלד שלו בנוי למעשה בעיקר מרקמות סחוס שהן קלות יותר מעצמות רגילות, ומאפשרות לו לגדול לממדים שעבור דגי גרם אחרים אינם משתלמים מבחינת עלות-תועלת. דג השמש נטול שלפוחית אוויר. לעיתים דגי השמש שוחים כשהסנפיר הגבי שלהם מחוץ למים, ולכן ניתן להתבלבל ביניהם לבין כרישים או לווייתני שיניים.
תפוצה והתנהגות
אורכם של דגי השמש הקטנים שאך בקעו מהביצה כ-0.25 סנטימטרים, וכדי להגיע לגודלם כפרטים בוגרים הם מכפילים את ממדיהם פעמים רבות מאוד.
דנה אינטרנשיונל (שיר)
במרוצת השנים נוצר עיבוד חדש של "דנה אינטרנשיונל" שנכלל באיפיטמפה (1995).
קרינה בלתי מייננת
קרינה בלתי מייננת היא קרינה אלקטרומגנטית שאינה מסוגלת ליינן אטומים או מולקולות. זאת, משום שהיא יכולה למסור להם אנרגיה רק במנות שאינן גדולות מספיק על מנת להוציא מהם אלקטרונים.
הקראטה קיד הבא
עלילה
מר מיאגי נוסע לבוסטון לטקס הוקרה לחיילים יפנים-אמריקאים שהשתתפו במלחמת העולם השנייה לצד אמריקה. בטקס הוא פוגש בלואיזה פירס, האלמנה של מפקדו לשעבר. הם נפגשים בביתה ושם הוא מתוודע לנכדתה, ג'ולי, אשר מאז מות הוריה בתאונת דרכים מלווה בתסכול וכעסים עם סבתה ועם בית הספר והחברה. היא מגדלת עקב האריס פצוע בבית ספרה.
קלארנס הובנר
ראשית חייו
הובנר נולד ב-24 בנובמבר 1888 בבאשטון, קנזס, ובשנת 1910 התגייס לצבא ארצות הברית. הובנר שירת ברגימנט הרגלים ה-18, ובשנת 1916 קודם לדרגת סמל.
אנחנו על המפית
אנחנו על המפית היא תוכנית טלוויזיה תיעודית-קולינרית שהעונה הראשונה שלה שודרה בערוץ כאן 11 מאז 18 ביולי 2018 ועד 22 באוגוסט 2018. את התוכנית מנחה השף הישראלי ברק יחזקאלי. העונה הראשונה שודרה בימי רביעי.
עם עליית התוכנית עלתה לשידור גם תוכנית נלווית בשם "ליד המפית", במסגרתה יוצא יחזקאלי לסיור אכילה זריז ברחבי הערים בחו"ל בהן הוא מתארח.
מובייק
אירופה
בקיץ 2017, מובייק השיקה את שירותה במנצ'סטר, בריטניה. זו הייתה העיר המאה של מובייק, והראשונה מחוץ לאסיה. בספטמבר 2017, מובייק הרחיבה את שירותה ללונדון, ובמהירות הלכה להשיק את שירותה בניוקאסל. באוקטובר 2017 השיקה מובייק את שירותה באוקספורד. ביוני 2018, השיקה מובייק את שירותה בקיימברידג'. בספטמבר 2018, הודיעה מובייק כי ויתרה על פעילותה במנצ'סטר.
ג'ורג' ואל
קורות חיים
ואל נולד בבוקרשט שברומניה ב-1915. שמו העברי היה יוסף. וסיים לימודי ספרות ופילוסופיה באוניברסיטת בוקרשט. בבוקרשט ניהל לצידם של י. גוליה ויון וסילסקו מספר להקות רביו - התיאטראות "ג'וקונדה" ובהמשך גם "סאבוי" אחרי מותו של קונסטנטין טנאסה -, ביים גם בגני הקיץ "בוהמה" (Boema) ו"קולוס" (Colos). לרוב ביים בהן ואל קומדיות מוזיקליות, אותן העלה באולם תיאטרון שבבעלותו. הוא הגיע לראשונה לארץ ישראל בשנת 1935 כתייר ועיתונאי, אולם נאלץ לעזוב כאשר פגה אשרת הביקור שלו.
לקראת סוף 1952 פרש ואל מניהול "לי-לה-לו" ועבר לביים בתיאטרון "דו-רה-מי" אותו ייסד וניהל בשנים 1961-1952. חלק מהמופעים התקיימו באולם "אלהמברה", חלק תחת כיפת השמיים בגן בן 500 מושבים של בית ציוני אמריקה בתל אביב. ואל הוציא על הפקותיו סכומים גדולים כשמופעיו היו בהיקף מלא שכלל רקדנים, מקהלה ותפאורות מרהיבות. הצגותיו הבולטות ב"דו-רה-מי" היו "שולמית" (1958-1956) לפי אברהם גולדפדן בגרסה חדשה פרי יצירתם של משה וילנסקי ויחיאל מוהר ובכיכובה של שושנה דמארי ו"שני קוני למל" מאת גולדפדן (עם הלהקה המחודשת תחת השם "דו-רה-מי עממי" 1961-1959), בתרגומו של משה סחר, על מוזיקה מאת שאול ברזובסקי ובבימויו של ישראל בקר. ואל הפיק גם ב"דו-רה-מי" הפקות אופרטה, קברט ומחזות זמר יומרניים אמריקאיים כמו "משחקי פיג'מה" מאת ריצ'רד אדלר וג'רי רוס ו"אנני אוקלי אשת לפידות" (Annie Get Your Gun) של ארווינג ברלין על טקסטים מאת דורותי פילדס והרבט פילדס. הוא קידם בתיאטרונו כישרונות צעירים, ביניהם אפרים קישון ומנחם גולן. רוב השירים בהצגות המקוריות הולחנו על ידי עמוס יוסטר וסנדו פררו-ברזילי. בנסיבות פריצת מבצע קדש גויסו חלק מצוותי ההפקות וקהל הצופים למילואים ומכירות הכרטיסים צנחו, כשהאולמות המרווחים שנשכרו על ידי ואל נשארו כמעט ריקים.
חסידות סקאליה
תולדות החסידות
בנו של רבי אליעזר חיים היה רבי ברוך פנחס. נולד בשנת תרל"ד. היה חתנו של רבי אשר ישעיהו מקולבוסוף. חיבר ספרים רבים וביניהם: "דברי ברוך", "אמרי ברוך", "מנחה חדשה" ו"אנעים זמירות". התגורר בסקאליה. נודע בגדולתו בתורה קדושתו ומופתיו. בתקופת מלחמת העולם הראשונה עבר להתגורר בווינה ונפטר בה בכ"ד באדר תר"פ. חתנו היה רבי אהרן משה מחוסט. בן נוסף של רבי אליעזר חיים היה רבי שמואל אברהם (תרמ"ג - ד' בתשרי תש"ב) מימפולה-ברנזוויל (כונה "הבראנזווילער" או האדמו"ר ממז'יבוז'). היה חתנו של רבי נפתלי צבי הורוביץ האדמו"ר מלינסק בקראקא-טורונטו. חיבר ספר בשם "אמרי אש".
ריקוד מושחת
עלילת הסרט
בייבי ומשפחתה מגיעים לאתר-הנופש "קלרמן", בו מועסקים שני רקדנים. אביה הרופא של בייבי משדך לה את נכדו של מנהל המלון, ניל. בצירוף מקרים, בייבי מגיעה למעין מועדון סודי במלון, בו רוקדים עובדי אתר הנופש ריקודים צמודים וחושניים. היא נבוכה, וג'וני קאסל מגיע ומלמד אותה לרקוד. היא מתחילה להתאהב בו, וניל מגיע ולוקח אותה לאכול משהו במטבח המלון, כאשר היא מבחינה בבת זוגו של ג'וני לריקודים- פני היפהפייה והבלונדינית, כשהיא יושבת על הרצפה ובוכה.
אימה
אֵימָה היא רגש חזק שאנשים חווים כאשר הם פוחדים, נבהלים, מבועתים או מזדעזעים, בעקבות סיטואציה שהם נמצאים בה. הסיטואציה יכולה לכלול שמיעת בשורה רעה, צפייה באירוע שלילי ובכל מקרה בו ההשפעה על האדם במישור הפיזי או הנפשי היא שלילית ומיידית.
ברני פינק
ביוגרפיה
מאז עלייתו, ברני פינק מתגורר, יוצר ומלמד בקיבוץ יזרעאל. החל משנות ה-70, השתתף פינק במספר תערוכות קבוצתיות ותערוכות יחיד בישראל ומחוצה לה וכן גם בסימפוזיונים של פיסול בישראל, קנדה, איטליה, סין וטורקיה. בשנים 1988–1989 שהה בפייטרה-סנטה שבקרארה, איטליה, ועבר השתלמות אצל הפסלים המקומיים.
ברני פינק נשוי לדורית פינק, אשת חינוך בעמק, ולהם שלושה בנים: עודד, ערן ועומרי. הבן עומרי שותף לפרויקטים של אביו, ופועל גם כפסל בזכות עצמו.
פיני חדד
ביוגרפיה וקריירה
הוא גדל בסביבה מוזיקלית, ומגיל צעיר בילה בקרבת אמנים כמו חיים משה ומרגלית צנעני. כשהתבגר יותר עבד במוסך וחסך כסף על מנת להגשים את חלומו – קריירה מוזיקלית והפקת אלבום משלו, ולמטרה זו קיבל סיוע קיבל מהמפיק יוסי בן דוד.
רוחמה רז
קריירה כזמרת
בדצמבר 1978 השתתפה בפסטיבל שירי הילדים מספר 9 עם השיר "יערית" (מילים: שמרית אור, לחן ועיבוד: קובי אושרת).
דיסקוגרפיה
בשנת 2021 הקליטה את הפיוט 'לכה דודי' בלחן של המוזיקאי יניב ליבוביץ'.
יצחק הדרי
ביוגרפיה
לאחר סיום לימודיו, עבד במשך כשנה במשרד עורכי הדין Willkie Farr בניו יורק ושב לישראל מיד עם היוודע על פרוץ מלחמת יום הכיפורים, בה שירת כקצין מבצעים ביחידת תותחנים. עם שובו לישראל, הצטרף, כמרצה, לסגל הפקולטה למשפטים באוניברסיטת תל אביב. ב-1977 קודם לדרגת מרצה בכיר. ב-1982 מונה לפרופסור חבר וב-1998 מונה לפרופסור מן המניין. ב-2005 יצא לגמלאות מאוניברסיטת תל אביב, ועד לשנת 2015 לימד במכללת נתניה, אז עבר לשמש מרצה אורח במרכז הבינתחומי הרצליה.
ג'ון פרדריק צ'ארלס פולר
שירותו במלחמת העולם הראשונה
עם פרוץ מלחמת העולם הראשונה באוגוסט 1914 נקטעו לימודיו של פולר במכללה לפיקוד ומטה, אולם הוא לא נשלח לחזית אלא הוצב ב"כוחות העורף" ועסק במשימות כמו ארגון משלוחים לחזית, אימון חיילים ותכנון הגנת העורף. ב-1915 נשלח, לאחר הפצרות רבות, לחזית המערבית בצרפת, כקצין מטה במפקדות דיוויזיה, קורפוס (ה-7) וארמייה, בדרגת רב-סרן.
השפעתו על הלחימה המודרנית
המלחמה הסתיימה כחצי-שנה לאחר שפרסם פולר את תוכניתו, כך שלא הייתה לה הזדמנות לצאת אל הפועל. עם זאת, כיום מקובל לראות במסמך זה כמסמך הברור הראשון של לקחי המלחמה ואת הגרעין ממנו התפתחה תפיסת המלחמה הכוללת של פולר. התוכנית הניחה את היסודות לאינספור שדרוגים באמצעי לחימה, טכנולוגיה וטקטיקה צבאית, ותואמת במידה רבה את דוקטרינת הלחימה של צבאות מודרניים. פולר עצמו הקדיש את יתר שנות חייו לפיתוח הרעיון שביטא בו.
אירוויזיון 1964
הנציגה של הולנד הייתה המשתתפת הראשונה בתחרות שלא ממוצא אירופאי (היא הייתה ממוצא אינדונזי).
Can You Feel the Love Tonight
שילוב השיר בסרט
במקור תוכנן כי את השיר יבצעו טימון ופומבה בלבד ובכך יעניקו לו נופך ציני. ג'ון לא אהב את האופן הקומי של גרסה זו. הוא הצהיר כי השיר נועד להמשיך את "המסורת של דיסני של שירי אהבה גדולים", וכי הוא יכול "לבטא את רגשות האריות זה לזה בצורה טובה בהרבה מהדיאלוג".
ויליאם דיילי
ראש הסגל בבית הלבן
ב-10 ביוני 2013, הודיע דיילי באמצעות הרשת החברתית YouTube על הקמת ועדת גישוש לקראת התמודדות לתפקיד מושל אילינוי בבחירות 2014. ב-2 ביולי הביע ראש עיריית ניו יורק מייקל בלומברג את תמיכתו במועמדותו של דיילי למושל. ב-30 ביולי הגיש דיילי מסמכים רשמיים להתמודדות נגד המושל המכהן פט קווין בבחירות המקדימות במפלגה הדמוקרטית. ב-16 בספטמבר הכריז דיילי בהפתעה על יציאתו מהמירוץ לתפקיד המושל בשל הקשיים האישיים הכרוכים בניהול מסע בחירות למשרה ציבורית. באוקטובר 2017 הודיע ראש עיריית שיקגו רם עמנואל שאין בכוונתו להתמודד לכהונה שלישית לתפקיד ב-2019. ב-14 בספטמבר 2018 הודיע דיילי על התמודדותו לראשות עיריית שיקגו. בבחירות הכלליות שנערכו ב-26 בפברואר 2019 סיים דיילי במקום השלישי עם 14.78% מקולות הבוחרים, שהם 82,019 קולות כשרים.
לוט וגארון
לוט וגארון (בצרפתית: Lot-et-Garonne, באוקסיטנית: Òlt e Garona) הוא מחוז בדרום צרפת, בחבל אקיטן החדשה. המחוז קרוי על שם הנהרות לוט וגארון.
תיירות ונופש
מוקד תיירות במחוז, הוא "השביל הירוק" (Voie verte) לאורך תעלת גארון.
אגם החולה
היסטוריה
האגם והביצות היוו במשך ההיסטוריה מכשול בפני פיתוח, הן בשל תנאי השטח והן בשל המחלות שנפוצו סביבם. מסיבות אלו התקיימו רק יישובים מעטים וקטנים סמוך לאגם, וערים גדולות יותר קמו במרחק מה ממנו, ובשטחים גבוהים יותר, כגון חצור ופניאס. יוסף בן מתתיהו מתאר את האגם במידות דומות למידותיו במאה ה-20, ואת השטח הרחב של הביצות מצפון לו:
בשנת 725 לערך הגיע ויליבלד הקדוש לארץ ישראל ומצא את המריאים (ג'מוסים) משוטטים סמוך לאגם החולה.
לין רדגרייב
ביוגרפיה
לין נולדה בלונדון, לשחקן הקולנוע סר מייקל רדגרייב ושחקנית הקולנוע רייצ'ל קמפסון. רדגרייב הייתה אחותה של השחקנית ונסה רדגרייב, גם אחיה קורין היה שחקן קולנוע. רדגרייב הייתה דודתן של שחקניות הקולנוע נטשה ריצ'רדסון וג'ואלי ריצ'רדסון.
אגם טראזימנו
קרב טראסימנו
המערכה בין הצבא הרומי לצבא חניבעל הייתה מצפון לאגם. הצבא הרומאי נכנס למלכודת באמפיתיאטרון טבעי, כאשר האגם סגר עליו מדרום וחורשות העצים, בהם הסתתר צבא חניבעל ממזרח וממערב. הזרוע השמאלית של צבא חניבעל הייתה במקום בו שוכנת היום העיר טאורו סול טראזימנו (Tuoro sul Trasimeno).
ג'ורג' קנאן
ב"מברק הארוך" ששלח ממוסקבה ב-1946 ובמאמר "The Sources of Soviet Conduct" שכתב שנה לאחר מכן, הוא טען כי המשטר הסובייטי שואף מטבעו להתפשט ולהרחיב את מעגל השפעתו. ארצות הברית הייתה חייבת, אם כן, לבלום את ההתפשטות במקומות שבהם היא מתנגשת עם האינטרס האסטרטגי שלה. אלו היו הטקסטים שביסודה של המדיניות האמריקאית במלחמה הקרה. מעבר לתרומתו התאורטית, היה לקנאן גם תפקיד בהוצאתן לפועל של תוכניות מעשיות, שהידועה שבהן היא תוכנית מרשל.
חילוקי דעות עם אצ'סון
המועצה לביטחון לאומי ניסחה באפריל 1950 דו"ח מסווג, NSC-68, שנכתב על ידי פול ניצה והפך לתוכנית המתאר של המלחמה הקרה. קנאן נאבק על מילים ומשפטים במסמך זה עם צ'יפ בולן, גם הוא מומחה לברית המועצות במחלקת המדינה. קנאן לא הסכים עם הרעיון שעלה מהדו"ח של ניצה, שלסטלין יש תוכנית אב מקיפה לכיבוש העולם. דעתו הייתה הפוכה לחלוטין - שסטלין חשש מהתרחבות יתרה שתחליש את כוחו. קנאן הרחיק לכת ואמר ש-NSC-68 לא היה צריך להיכתב מלכתחילה, משום שהוא יגרום למדיניות האמריקאית להיות קשיחה, פשטנית ומיליטריסטית. אצ'סון, בנחישותו להשתיק את הקולות הביקורתיים מבית, דחה את הסתייגויותיהם של קנאן ובולן, וגיבה את ההשקפה הנצית שביסוד NSC-68.
שגריר בברית המועצות
במוסקבה מצא קנאן אווירה קשוחה מבעבר ופיקוח הדוק. ליווי משטרתי צמוד מנע ממנו מלבוא במגע עם אזרחים סובייטים. התעמולה הסובייטית האשימה את האמריקאים שהם עורכים הכנות למלחמה עתידית, האשמה שקנאן לא מיהר לפסול על הסף: "התחלתי לשאול את עצמי האם... לא תרמנו אנחנו... על ידי מיליטריזציה יתרה של המדיניות וההצהרות שלנו... לכך שהם האמינו שפנינו למלחמה".
קריירה במכון למחקר מתקדם
בפברואר 2004 התכנסו מלומדים, דיפלומטים ובוגרי האוניברסיטה בקמפוס בפרינסטון, לחגוג את יום הולדתו המאה של קנאן. מזכיר המדינה קולין פאוול הוביל את המברכים. הוא שיבח את ראייתו ארוכת הטווח של קנאן, שחזה את נפילת ברית המועצות בעת שזו הייתה בשיא כוחה. תחזית שלפי פאוול "לא הייתה ניחוש מוצלח, אלא התגלמות של חוכמה אמיתית." השניים נפגשו בארבע עיניים לאחר האירוע.
הערכה היסטורית
היסטוריונים רוויזיוניסטים של המלחמה הקרה, בראשם וולטר היקסון, חולקים על דעה אוהדת זו. הם רואים בו אנטי-קומוניסט מושבע, שעבודתו בין השנים 1946 ו-1948 תרמה יותר להגמוניה אמריקאית מאשר למאזן כוחות. ניסיונות ההבהרה שלו בנוגע לכוונתו האמיתית במאמר "X" אינם משנים, אלא העובדה שההגדרה שלו לבלימה במסמך עצמו הייתה מספיק רחבה והתפרשה אצל קובעי המדיניות כבלימה טוטלית וגלובלית. אנדרס סטפנסון הצטרף גם הוא למבקרי קנאן, בטענה שבזמן אמת, בין 1945 ל-1948, הוא הטיף למדיניות שמשמעותה הייתה חימוש גרמניה וחלוקה גושית ברורה באירופה. ההבהרות שלו וקריאותיו להתנתקות וריכוך בשנים מאוחרות יותר אינן משנות, לפי עמדה ביקורתית זו, מאחר שה"נזק" כבר נעשה וקנאן לא היה עוד בעמדת השפעה בממשל.
כף סוניו
תולדותיו
סוניון נזכר במקורות העתיקים בעיקר בשל חשיבותו הדתית-פולחנית. מן הסיפור ב"אודיסיאה" על מותו של פרונטיס וקבורתו ניתן להסיק, כי כבר במאה ה-8 לפנה"ס, הזמן בו נתחברה שירתו של הומרוס, היה סוניון מקום פולחן מקודש, אפשר בשל היותו ציון דרך בולט לספני אתונה השבים ממרחבי הים האיגאי אל ביתם. הרודוטוס מספר, כי "לאתונאים הייתה חגיגה ארבע-שנתית בסוניון", אליה הוסעו ראשי הפוליס באחת מאוניות הקודש שלה. אריסטופאנס, במחזהו "הפרשים", מזכיר את "אֲדוֹן הַסוּסִים, פּוֹסֵידוֹן ...ֹ אֵל קִלְשׁוֹן הַזָּהָב, / מוֹשֵׁל הַדּוֹלְפִינִים, אֵלָיו מִתְפַּלְּלִים בְּסוּנוּם...". ומתוך אחד מנאומיו של הנואם האתונאי ליסיאס אנו למדים, כי לחופה של סוניון נערכו תחרויות חתירה בטריארות, כפי הנראה גם הן לכבודו של פוסידון.
בשל קרבתה למחצבות ולמכרות בלאוריון, נעשתה סוניון כבר בתחילת המאה ה-5 לפנה"ס למרכז חשוב של סחר בעבדים, שכן מלאכת הכרייה נעשתה על ידי עבדים בעיקר. אתנאיוס מצטט את המשורר והמחזאי אנקסנדרידס (Anaxandrides) שכתב בקומדיה "אַנְכִיסֵס" על מזלם הטוב של העבדים בימיו, אשר יכולים להגיע אל סוניון ולזכות בה באזרחות מלאה, תוך שהוא מתייחס לרבבות העבדים שהועסקו במכרות בלאוריון. בהמשך מביא אתנאיוס מדברי הפילוסוף פוסידוניוס על מרד עבדים שהתחולל בלאוריון (בתקופה הרומית, בשנים 99-102 לפנה"ס); עבדים אלה הרגו את משגיחיהם, השתלטו על ראש הכף בסוניון ומשם פשטו ובזזו את אטיקה במשך ימים רבים.
נמל התעופה הבין-לאומי המלך פהד
נמל התעופה הבינלאומי המלך פהד (בערבית: مطار الملك فهد الدولي) הוא נמל התעופה השלישי בחשיבותו בערב הסעודית ונמל התעופה הגדול בעולם בשטחו (780 קמ"ר), מעט גדול יותר מכל שטחה של מדינת בחריין השכנה. הנמל נמצא סמוך לקטיף, במזרח המדינה, ובגבולו הדרומי נמצא שדה נפט גדול המופעל על ידי חברת הנפט Saudi Aramco.
רחוב אל-מתנבי
רחוב אל-מֻתַנַבִּי (בערבית: شارع المتنبي) הוא אחד מהרחובות המרכזיים של העיר בגדאד, בסמוך לעיר העתיקה ולרחוב הארון אל-רשיד. רחוב אל-מתנבי הוא מהרחובות העתיקים בעיר, ולאורכו מרוכזות חנויות הספרים הגדולות בעיראק. הרחוב קרוי על שמו של המשורר העבאסי בן המאה העשירית אל-מתנבי. רחוב אל-מתנבי נתפש כמרכז החיים האינטלקטואליים בבגדאד, ואף ביתר שאת לאחר כיבוש עיראק והפלת משטר סדאם חוסיין בשנת 2003 בידי כוחות הברית האמריקאיים.
נמל התעופה הבין-לאומי המלך פהד
טרמינל הנוסעים
טרמינל הנוסעים הוא מבנה בן 6 קומות ששלוש מהן מיועדות לטיפול בנוסעים הנכנסים והיוצאים. נוסעים המגיעים לנמל התעופה יוצאים מהטרמינל דרך הקומה השלישית, ואילו הנוסעים העולים למטוס עוברים דרך הקומה השישית אל שערי העלייה למטוס בקומה הרביעית. שטחו של טרמינל הנוסעים 327,000 מטר מרובע, והוא כולל 11 גשרי עליה למטוס.
מגדל פיקוח
מגדל הפיקוח בשדה הוא בגובה 85 מטרים (כגובהו של בניין בן 30 קומות). גובה זה מאפשר לפקחים להשקיף על שטחו הגדול במיוחד של השדה.
אספקת דלק
את הדלק לנמל התעופה מספקת חברת הנפט Saudi Aramco. בנמל יכולת אחסון של 40,000 חביות דלק בשישה מכלי ענק.
ועדת לנדוי
מאורעות שקדמו לוועדה
עד שנות השמונים של המאה העשרים התנהל שירות הביטחון הכללי כמעט ללא ביקורת ופיקוח ציבוריים, גם לא מצד העיתונות (שחלה עליה צנזורה). מעמדו של השב"כ נסדק לאחר פרשת קו 300 בשנת 1984, ואף יותר מכך לאחר פרשת סגן עיזאת נאפסו, שנחשפה בשנת 1987.
פעילות הוועדה
הדו"ח שפורסם כלל שני חלקים: הראשון פורסם ברבים ואילו השני נשאר סודי מטעמי ביטחון המדינה.
בחלק הראשון (הפומבי) כלולים ארבעה פרקים. הפרק הראשון הוא מבוא. הפרק השני עוסק בתיאור העובדות: תחילתו היא בסקירת פרשת נאפסו, ולאחר מכן ישנו דיון במכלול הבעיות בהן נתקל השב"כ במאבק נגד פח"ע ותיאור הנוהג של מתן עדויות שקר במשפטי זוטא (ומעירה שבמשפטים בהם עוסק השב"כ, חומר הראיות העיקרי ולעיתים היחיד שניתן להגיש לבית המשפט הוא הודאת הנאשם בחקירתו, ולכן קביעת קבילות ההודאה, שנעשית במשפט זוטא, קובעת למעשה את גורל המשפט כולו). בפרק השלישי ישנו דיון בהיבטים המשפטיים והמוסריים של המצב: באחריות הפלילית של החוקרים על התנהלותם בזמן חקירה ובקבילותן של הודאות שניתנו תחת הפעלת אמצעי לחץ. ישנו גם דיון קצר באמנות בינלאומיות. הפרק הרביעי והאחרון כלל מסקנות והמלצות בדרכי החקירה המותרות.
I'm Into You
ביקורות
מרים קיני מ-AOL Music שיבחה את השיר וציינה כי לופז אכן חזרה לסצנת המוזיקה היא ציינה שהשיר משאיר צלצולים באוזניים עוד אחרי שהשיר נגמר, וליל וויין מספק משחק מילים מתוחכם, רובי דאו ציין כי למרות המילים הדלילות והמנגינה נוצר מהשיר התרוממות פופ.
וידאו קליפ
הווידאו קליפ לשיר צולם ב-2 באפריל 2011 ונערך בצ'יצ'ן איצה שבמקסיקו והופק על ידי המפיקה מלינה מצוקס שהפיקה כבר את שיר "Hold It Don't Drop It".